Параппан
Параппан (тĕрĕк сăмахĕнчен пулса тухнă, пулас) — кĕмсĕртӳллĕ кĕвĕ хатĕрĕ, мембранофон. 

Чылай халăхăн инструменчĕ. Параппан шутне йывăç (е металлă) пушă цилиндрлă резонатор-корпус е хашака (рамă) çине икĕ (е пĕр) енчен сăран мембранăсене туртса çирĕплетнĕ (сасăн çӳллĕшне туртăвĕпе улăштарма пулать).

Сасса мембранăна йывăç шаккан çемçе вĕççипе, патакпа, алăпа, хăш чух сĕркелесе кăлараççĕ.

Истори 
Параппан авалхи Шумерте — пирĕн эрăччен 3000 çул маларах — пулни паллă. Месопотамире археологи ĕçĕсене ирттернĕ чух авалхи çапмалли пĕчĕк цилиндр инструментсене тупнă. Авал параппан çивĕч хыпара саспа çитермелли хатĕр пулнă, çаплах ăна ритуал ташисене, вăрçă-харçă çаврăнăвĕсене, тĕн мешехисене ирттернĕ чух кĕмсĕртеттернĕ. Европăна параппан Çывăх Тухăçран килет.

Тĕсĕсем 
Мăн параппан (турккă параппанĕ) — икĕ енлĕ, сайра пĕр енлĕ.

Пĕчĕк параппан 

Бас-параппан

Там-там е том-том — африка параппанĕ.

Параппан тăвакансем 
Параппансене Японире (Yamaha, Roland), АПШ-ра (Alesis, Drum Workshop) ăсталаççĕ, кăштах Европăпа (Simmons) Тайваньре (Taye, WorlMax, Mapex).

Çавăн пекех пăхăр 
 Кĕмсĕртӳллĕ хатĕр
 Кĕмсĕртеллĕ кĕвĕ хатĕрĕсен тĕсĕсем 
 Джембе, дарбука 

Кĕвĕ хатĕрĕсем
Кĕмсĕртӳллĕ кĕвĕ хатĕрĕсем